रतन बोलेआ, "हून अस इश्तेहार छापी बी कियां सकनेआं। पुलसै अग्गें सारे छापेखाने आलें दे नक्क धूं दित्ता दा ऐ।" दुष्यन्त ने आखेआ, "चरण जी में सोचा नां इक बड़ा बड्डा जलूस कड्ढेआ जा। उस जलूसै च अस फरंगीमल ते सम्याल दे खलाफ न्हारे लागे। ते जे जलूस कामयाब रेहा, तां सिटी ठाने ते सेकरेटरेट दे बाह्र धरना बी देगे। पर एह् जलूस कामयाब तां गै होई सकदा ऐ जे रानी स्हाड़ा साथ देयै। अस उसी जलूसै दे अग्गें-अग्गें रखगे। जनानी गी दिक्खियै लोक स्हाड़ी गल्लै दा जकीन करङण। ते फी जे लोक स्हाड़े कन्ने आई रले तां समझो असें मदान मारी लैता।"